खौरांगिरिनि सिगाङाव बिटिसिनि गाहाइ मावफुंगिरि सोद्रोमा प्रमद बर’आ बुंबावोदि, फैगौ 2 मे अक्ट’आव आसाम बिधान सभा बियाबनि भट साननाया जागोन लोगोसे आसामआव मोनसे मोजां सोरखार फैगोन बियो रोखा होन्ना। महाजतनि दैदेनगिरिफोरनि रावफोरा जेब्लाबो सोलाय सोल’ होन्नानैबो बुंबावो बर’ बिथाङा। हादरजों लोगोसे राज्यो नाङैनो कर’ना भाइरासनि गिख्रंथाव थासारि समावनो महाजतनि दैदेनगिरिफोरा हर्स ट्रेडिंनि मुंआव गुबुन गुबुन ओनसोलफोराव दावबायनानै फैफिनब्ला कर’नासो लाबोगोन होन्नानै प्रमद बर’आ बुंबावो।